આવી જ ઘટના સુરત જિલ્લાના પલસાણા તાલુકાના ગંગાધરા વિસ્તારમાં બની હતી. સુરત ભુસાવલ રેલવે ટ્રેક પર ફરતી ટ્રેનમાં ઢોલ વગાડી ગીત ગાય ભીખ માંગતી સુરતના ઉન ભેસ્તાન વિસ્તારની 5 મહિલા મંગળવારના રોજ સવારે દસ વાગ્યાની આસપાસ ટ્રેનમાંથી ઉતરી ગાંગપુર થઈ કારેલી તરફ ભીખ માંગતી આવી હતી. સોશિયલ મીડિયાના પ્રભાવમાં સભ્યસમાજના સ્થાનિક લોકોએ મહિલાના પહેરવેશ ના આધારે આ બાળકો આવી હોવાનું માની લીધું ત્યાંથી યોગ્ય હતું પરંતુ શંકાના આધારે આ મહિલાઓને પોલીસને સોંપવાની જગ્યાએ ગામના સરપંચ આગેવાનો અને આજુબાજુના ગામના લોકોનું ટોળું એકત્ર થઈ પોતે જ બની ગયા અને મહિલાઓ પર તૂટી પડ્યા અને ગંગાધરા પોલીસ ચોકી પર લઈ આવ્યા હતા. અહીં લોકોનું કામ પૂરું થયું હતું પરંતુ એકત્રિત થયેલા ટોળાએ માનવતા ભૂલી મહિલાને માર માર્યો હતો. પોલીસ માંડ માંડ આઉટ પોસ્ટમાં મહિલાને લઈ ગઈ અને આઉટ પોસ્ટનો દરવાજો બંધ કર્યો હતો. તેમ છતાં આ હેવાનોએ આઉટપોસ્ટનો દરવાજો તોડવાનો પ્રયાસ કર્યો હતો અને મારો મારોની બૂમ પાડી વાતાવરણ તંગ કરી નાંખ્યું હતું.